
2019. SZEPTEMBER 30-TÓL FOLYTATÓDIK A 
„FITT NAGYI!”
Az Egészséges Városért Alapítvány a Pécsi Sport Nonprofit Zrt. támogatásával és a Pécsi Úszóiskola közreműködésével folytatja a „Fitt Nagyi!” uszodai mozgásprogramot, Pécs nyugdíjas lakossága számára, az Abay Nemes Oszkár Sportuszodában (Hullámfürdő).
Részletek:

	
	Vízi-torna
	Szabadúszás

	Helye
	tanmedence
	sportmedence

	Ideje
	1. csoport

hétfő és szerda 
18:00 – 18:30
2. csoport

hétfő és szerda
18:30 – 19:00


	kedd és csütörtök

13:00 – 14:00


	Kedvezményes ár
	600. Ft/fő/hó
	600. Ft/fő/hó

	Maximum létszám
	15-15 fő/havi csoportok
	15 fő/havi csoport


A vízi-tornát szakképzett gyógytornász tartja. A vízi-torna jellemzőit és ellenjavallatait a mellékelt tájékoztató tartalmazza. 
Jelentkezés módja:

A vízi-tornára és a szabadúszásra jelentkezni a Pécsi Úszóiskolában lehet személyesen. Amennyiben adott hónapra megtelik egy csoport, úgy jelentkezését – ha szeretné – a következő hónapra előre bejegyezzük!

Jelentkezés: 2019. szeptember 23-tól
személyesen 
minden hétköznap 15:00 és 17:30 között 
és a faliújságon megadott napokon külön időpontokban
Pécsi Úszóiskola 
Hullámfürdő, 7623 Pécs, Szendrey Júlia u. 7.
(Tel: 70 2450 999)

VÍZI-TORNA

A víz alatti torna alatt a kezelt személyt különböző hatások érik, melyek a víz fizikai, kémiai és biológiai hatásában nyilvánulnak meg. A víz felhajtóereje révén könnyebb a mozgás, mint a szárazföldön, így az erősen igénybe vett ízületek nem terhelődnek a vízben való mozgás során, a tünetek enyhülnek.

A hidrosztatikai nyomás jó hatással van a keringésre, a vénás visszaáramlásra, így a vérkeringés fokozódik, az ödémás tünetek csökkenhetnek. A belégzés nehezebb, a kilégzés könnyebb a vízben, mert a testünket körülölelő víz a mellkasra is enyhe nyomást gyakorol, ezért a vízben való mozgással a vitálkapacitás is fejlődés. 

A víz sűrűsége emellett nagyobb, mint a levegőé, így a nagyobb közegellenállás révén mozogni is nehezebb benne. Ezért a vízi mozgásformák rendszeres gyakorlása által növelhető az edzettség, az izmok erősödnek, az immunrendszer ellenállókészsége fokozódik.

Fontos a megfelelő vízhőmérséklet, a testünknek megfelelő hőmérsékletű víz nem okoz problémát, jó hatással van az izomrendszerre, általános lazító hatása van, a mindennapi megterhelés okozta problémák oldására kiválóan alkalmas.

A víz alatti torna céljai:

· mozgáskészség megőrzése, javítása

· állóképesség fejlesztése

· ízületi mozgástartomány fejlesztése

· ízületek védelme, izomerő fejlesztése

· egyensúly, koordináció fejlesztése

· tartásjavítás

A vízi-torna alkalmazhatósága:

Az izomerősítés kezdeti szakaszán, amikor az izom még nem bírja el a végtag súlyát, de a csökkentett súly mellett a teljes pályán képes mozogni.

Beszűkült mozgásnál, mert izomlazító hatása miatt nagyobb mozgásterjedelmet érhetünk el. 

Ízületi fájdalom esetén, szintén lazító hatása miatt. Az ízületkörnyéki szövetek a langyos vízben ellazulnak, ezáltal az íz felszínek eltávolodnak egymástól. Az ízületen belüli nyomás – és így a fájdalom is – csökken. A vízben olyan mozgások is fájdalmatlanok lehetnek, melyek szárazon fájdalmasak.

Ellenjavallatok:

· kardinális dekompenzáció

· súlyos ritmuszavar

· heveny ízületi gyulladások

· fertőző bőrbetegségek

· eszméletvesztéssel, szédüléssel járó állapotok

